《念奴娇 题葬花图》
清代·曹慎仪

困人天气，听声声杜宇，送春时节。自是彩云吹易散，早向枝头消歇。

风雨无情，韶华似梦，草草过三月。残英难绾，柳丝多化香雪。

堪叹瘦尽诗魂，绮窗病起，忍见春光别。断粉零朱飘泊感，独把花锄凄绝。

香土埋愁，纱囊贮恨，和泪凝成血。此时幽怨，只伊鹦鹉能说。

作者简介：曹慎仪（约乾嘉期间），字叔蕙，清江西新建人，礼部尚书曹文恪（脩先）公孙女，雪浦侍郎同里顾侍郎清昕室。